JUMAL KÕNELEB
Tere jälle!
Kas oled märganud, et esimeses kirjas korintlastele
12. peatüki viimases salmis kirjutab Paulus,
et Ta lubab meile näidata ülevama tee?
"Ja ma näitan teile ülevama tee" ehk muudest teedest parema tee.
Selle tee leidmine on tõeline õnn.
Sellel teel püsimine toob ellu tohutu rõõmu ja õnnistuse.
Mis tee see on?
Armastuse tee. - Armastuse tee.
Paulus räägib armastuse teest. Agapest - Jumala armastusest.
Imeline, et armastuse tee on nagu suvine metsarada.
Selline armas suvine rada, kus päike soojendab vaikselt,
kimalased sumisevad ja vaikne tuul kiigutab puid.
Jalutame mööda rahulikku, turvalist ja tasast teed.
Kõik on vaikne ja rahulik.
Kogu kiirustamise ja stressi keskel lookleb rahulik tore metsarada.
Temas, agape armastuses, on meil rahu. - Nii see on.
Maailm me ümber on sageli kui keeristorm,
mis raevukalt keerleb me ümber kui murede ja vaevade orkaanina.
Selles lendavad asjad, seal võib olla diivaneid, toole,
seal võib olla autosid ja meie igasuguseid mureküsimusi.
Seal on kiirust ja ahistust - kõike, mida kogeme ses maailmas.
Keeristormi südames, selle keskel, on aga alati täielik peegelsile vaikus.
Kui me käime Kristuses,
siis Temas käies ja olles oleme me nagu orkaani südames -
selles peegelsiledas rahupaigas.
See on turvaline koht, see on armastuse koht.
Tema sees on meil väga hea olla.
Piibel ütleb, et täiuslik armastus ajab kogu hirmu välja.
Tema sees pole meil hirmu. Tema armastuses on kõik hästi.
Tema armastuse sees kaotab kõik muu tähtsuse.
Kogu tohutu melu, mis elus on, jääb Tema sees täiesti vaikseks.
See on vaikne ja rahulik koht.
Psalm 23 ütleb nii: "Hingamisveele saadab Ta mind."
Kevadise oja vulina juurde, haljastele aasadele saadab Ta meid.
Agape armastus on nagu peidupaik külma ja karmi maailma keskel.
Imetore on ka see, et Tema sees olemine on õnn.
Kristuses on õnn ja me võime minna sellesse, millal tahes.
Ükskõik, millal ja kus tahes.
Kui minult võetakse kasvõi kõik ära;
kui ma satuksin tõeliselt suurde hädaolukorda,
et ma kaotan oma töö, lapsed, perekonna ja kõik muu...
Selliseid asju juhtub inimestega.
Paljud inimesed elavad hädades,
mille sees neile tundub, et nad on kõik kaotanud.
Neil pole enam midagi alles.
Me teame pagulaste kriisi kohta.
Meil endal on sõber, kes sattus hiljuti tohutusse kriisi
ja sellistes olukordades ei tea, mida teha.
Siis on imeline teada, et kui meilt ka kõik võetakse,
siis Kristust meie seest - Agape armastust meie seest,
ei või keegi iial ära võtta.
Seda ei saa keegi mult' varastada.
Taevariiki, mis on minu sees, ei saa keegi iialgi röövida.
Kui mul ka ei ole midagi hinge taga ja kõik tundub olevat halvasti,
siis Tema on minu sees ja Teavariik on seespidi minu sees.
See on nagu sisemine puhkus.
Kui me Temaga aega veedame, tuleb see ka me elus esile.
See saab nähtavaks.
On imeline, et Jeesus ütleb: "Mina olen tee, tõde ja elu."
Jeesus ei juhi meid mingile teele, vaid Tema ise ongi see tee.
Mulle meenus, kui sellest rääkisid, et see tee on alati meie lähedal.
Jeesus kutsub meid enese juurde.
"Tulge minu juurde kõik, kes olete vaevatud ja koormatud
ja mina annan teile hingamise."
Me hakkame nüüd uurima seda armastuse teed.
Esimese asjana peame meeles pidama,
et see tee ongi Tema ise.
See pole mingi füüsiline rada, ega ka mingi tarkusetera,
vaid see tee ongi Jumal ise ja Tema ligiolu.
Mul oli nädal aega tagasi väga stressirohke olukord.
See oli juba mitu päeva kestnud ning ma otsisin mõttes väljapääsu.
Tundus, et muresid on palju. Sul kindlasti pole neid üldse.
Mul neid ikka on vahel ja surve oli ikka päris tugev.
Mõtlesin, kuidas sellest pääseda?
Kas peaksin palvetama, Sõna kuulutama?
"Need on head asjad. Peaksin rohkem Sõna lugema.
Peaksin palvetama samuti." Ma tegingi seda kõike.
Rahutu olemine jäi ikkagi alles ja ma imestasin, milles siis asi?
Lõpuks mõistsin tõde oma sügavaimas südamesopis,
et ma igatsen Jeesuse järele.
Ma igatsen väga Issanda järele.
Panin kõik palveteemad ja kõik muu kõrvale,
ning ütlesin Jeesusele:
"Ma armastan Sind ja Sa oled mulle kõige tähtsam!
Miski muu ei ole nii oluline, kui Sinu armastus ja ligiolu."
Korraga täitis mind tohutu rahu. Nagu Joy seda ka just kirjeldas.
Mõtlesin, et mis sest, kui ma ka kõik muu kaotaksin.
Meenus, et Piibel ütleb, et maailmas on meil ahastust
ning me peame tundma tagakiusu ja mitmeid erinevaid ahistusi,
kuid Kristuse armastus ei kao kunagi.
Hakkasin eneses Jeesusega rääkima: "Ma ei vaja muud, kui Su armastust.
Kui mul on Jeesus, Sinu armastus, siis on mul kõik, mida vajan."
Tundsin tohutut rahu.
Kui hakkame vaatlema armastuse teed,
tuleb esimeseks meeles pidada,
et armastuse tee, millele Issand meid kutsub
ja lausa ütleb, et peame käima armastuses.
Ta käsib meid armastada teineteist nagu Tema on meid armastanud.
See armastus ei tule meist. See armastus tuleb Jumalast.
See on Tema omadus.
Minu kogemus õpetab veel teist asja -
alati tuleb püüda minna tagasi sellele teele.
Tuleb teada, et see armastus on ainult Issandas
ja kui teeots käest kaob, tuleb sellele alati tagasi minna.
Siis saab inimene jälle rahu.
1 Korintlaste kirja 13. ptk's räägitakse Jumala armastusest.
Võime mõelda, et see on nii igav teema.
"Kas te peate kogu aeg korrutama sellest armastuse teest?
Kas me ei võiks rääkida Jumala väest ja suurtest tegudest?
Kas me ei või rääkida imedest, tervenemisest ja õnnistusest?
Millegist tõeliselt põnevast!
Miks peab jaurama samast asjast?
Kogu aeg mingil armastuse teemal!"
Aga see on selline teema, et kui see asi me elus ei tööta,
siis ei tööta ka miski muu me elus.
Kui me pääseme rohkem sellesse armastusse,
siis hakkab see tõesti tooma rahu ning hingamist
ning kandma sügavamat ja püsivamat vilja.
Ja kuigi võib tunduda, et see on igav teema,
on see maailma kõige olulisem teema.
Paulus ütleb, et see on ülevam ja kõikidest võrratult parim tee.
See on kuldne tee, kuninglik tee, millele Jumal meid juhatab.
See tee viib meid tõeliselt rahu sisse.
Paulus jätkab ja kirjutab, et kui meil oleks ka kõike muud...
Paljud inimesed on kogenud, et kui abielu puruneb,
siis ka miljonite omamine ei asenda teise poole lahkumist.
Kui ollakse tülis, pole varandusel mingit väärtust.
Kui meil oleks ka kõike muud, aga meil poleks armastust,
siis see ei oleks midagi väärt.
Piibel ütleb seda nii otse.
Me räägime seda seetõttu, et see on nii oluline.
See on kõige olulisem asi ja see peaks me eludest paistma.
Jeesus ütleb Johannese evangeeliumis 13:35
"Sellest tunnevad kõik, et te olete minu jüngrid."
Kui te üksteist usute? Ei. Kui mõtlete samamoodi?
Kui teil on sama teoloogia? Ei.
"Kui te üksteist armastate.”
Sellest tuntakse meid.
Kas me üldse saame üksteist armastada,
kui me oleme eriarvamusel?
Või meil on erinevad teoloogilised arusaamad?
Mida me siis teeme?
Kas meil võib kõige selle keskel olla omavaheline armastus?
See on see, mida Jeesus ütleb otse ja kompromissitult.
Ta ütleb, et armastus on tähtsam kui minu "õige õpetus" ja teoloogia.
See on kõige olulisem. See on kõige tähtsam.
See on see, mis näitab maailmale.
Me teame, et inimesed pettuvad, kui kristlased omavahel tülitsevad.
See on miski, millest maailm ei pea lugu.
Kristlaste omavahelised tülid on tõeliselt halvaks eeskujuks.
See teeb meile häbi.
Seega tuleks armastust harjutada.
Algkoguduses tuli see väga kaunilt esile.
Näiteks lugedes Apostlite tegude raamatut alates 2:44,
siis seal öldakse nii:
"Kõik usklikud olid üheskoos ja kõik oli neil ühine."
See on päris vinge.
"Omandi ja vara nad müüsid ära
ning jagasid raha igaühele sedamööda, kuidas keegi vajas.
Nad viibisid päevast päeva ühel meelel pühakojas,
murdsid leiba kodudes
ja võtsid rooga juubeldades ning siira südamega,
kiites Jumalat ja leides armu kogu rahva silmis.
Issand aga lisas päästetuid päevast päeva nende hulka."
Selles on tohutu saladus ja õnnistus.
Kui meil on omavaheline osadus ja see paistab välja,
siis see tõmbab inimesi enese poole.
Kui me omavahelistes suhetes on armastus ja siiras osadus,
kui on teineteisest hoolimine, siis see puudutab ka teisi.
See puudutab ka seda maailma, milles armastus muudkui jaheneb.
Meie moto olgu: "Rohkem armastust!"
Täna me loeme armastusest. "Armastus on pikameelne".
- Läheme nüüd sellele teele
ja hakkame täpsemalt uurima, milline see tee on?
Paulus avab seda meile Piiblis.
See kirjakoht algab sõnadega: "Armastus on pikameelne."
- "Armastus on pika meelega."
On hea teada ja meeles pidada, et Jumala Sõna on seeme.
Kui me sellele mõtleme, seda erinevast küljest vaatleme
ja uurime Piiblist, mida armastus õieti tähendab
ja püüame seda mõista, siis see on seeme.
Seega me külvame seda seemet - armastuse ja pika meele seemet
selle poole tunni jooksul meie südametesse
ja pikameelsus hakkab me eludes kasvama.
Kas sa vajad pikka meelt? - Vajan küll. - Ma arvan seda sama.
Me ei räägi seetõttu, et Joy ja Jan on eriti pikameelsed,
vaid Jumal on pika meelega. - Just nii. Aamen.
Algkeelne sõna selles kirjakohas armastuse kohta on agape.
"Agape" tähendab algkeeles pikameelne.
Ma olin mõistnud tervet seda 1 Korintose kirja peatükki valesti.
Mul tekkis seda lugedes alati must südametunnistus.
Ma tundsin end jubedasti ja mõtlesin ja mõistsin alati,
et see on minu jaoks tohutult suur kohustus.
Kas sa polegi siis täiuslik? Mina küll lootsin seda...
Eriti armastuses...
Aga siin on igas kohas armastuse koha peal kirjas agape.
Agape on pikameelne, agape on lahke, agape on kannatlik,
agape ei kelgi ega hoople.
Siin räägitakse kogu aeg agapest.
Räägitakse Jumala armastusest. Armastusest, mis tuleb Jumalalt.
Mitte armastusest, mis on minus, vaid armastusest, mis on Jumalas.
Jumala armastus on pikameelne, Jumala armastus on kannatlik.
Tuleme jällegi tagasi selle juurde, et Tema on see allikas.
Ma ei tea, kuidas on sinuga, aga ma vajan Teda aina rohkem.
Me võime Teda vajada. Võime vajada Jeesust.
Tema on me elu allikas, armastuse ja pika meele allikas.
Kannatlikkuse allikas on Tema. Ohhoo! See on küll õnn.
Õnneks Ta on pikameelne ja kannatlik.
See on tõesti õnn.
Algkeeles on sõna "pikameelne" koha peal sõna .
See on ilus sõna ja tähendab: pikameelsus, kannatlikkus.
See tähendab sellist pikameelsust ja kannatlikkust,
mis püsib kaua ja pikka aega tugevalt ning säilitab enesevalitsuse.
See ongi ju nagu Joy.
Tegelikult mitte. Aga ära muretse, sa oled ka tore!
Olen märganud mitmel korral elus, et Jumal ei anna alla.
Jumal ei anna alla. Ta ei anna kunagi kellegi suhtes alla.
Ta ei anna alla minu suhtes, ega meid ümbritsevate inimeste osas,
kuigi me ise anname alla ega usu enese muutumisvõimesse
ega oma lähedase inimese muutumisvõimesse.
Mõni inimene, mõni me lähedane, on lõplikult oma elu ära rikkunud.
Jumal ei anna siiski kunagi alla.
Mulle meenub üks me hea sõber,
kes kogu oma perega töötab narkomaanide ja alkohoolikute heaks
vanglates ja tänavatel.
See töö on imeline.
Tervel perel on suur soov aidata
ja töötada just selliste inimeste keskel.
Kes tahaks teha vabatahtlikult sellist tööd?
Ma tean ühte. Jeesus tahaks.
See on miski, mis meile tõeliselt näitab,
et Jumal ei anna kunagi alla, isegi kui inimese elu on nii mokas.
Me arvaksime, et siin pole enam midagi võimalik teha.
Kuid Issand tegutseb ikkagi, kutsudes mõne imelise perekonna
ja minnes nende kaudu sinna.
Ta aitab, julgustab, räägib ja tõstab.
Ta teeb neile süüa, annab neile uusi riideid,
peseb puhtaks, julgustab ja tõstab üles.
Üha uuesti ja uuesti.
Neid sunnib seda tegema just see Jumala agape armastus.
Piibel on täis näiteid sellest, et Jumal on pikameelne.
Kui vaadata suurte usukangelaste lugusid,
siis suurem osa neist nagu Taavet ja Aabraham, tegid vigu,
aga seal oli näha Jumala kannatlikkust ja armu,
et Jumala plaan ei läinud selle pärast veel lörri.
Seda on imeline teada - eriti kogudusevanemana tegutsedes,
kui mõtled, et pead alati olema täiuslik.
Pead mõistma, et me ei jaksa alati ja vahel me teeme ka vigu.
Siis on meil allikas, kes jaksab alati.
Allikas, kes on pikameelne meiega, meie tööga, meie lastega
ja annab ka meile jõudu olla pikameelsed.
Nagu Joy ütles - Jumal ei anna alla.
Ta usub alati. Ka see on pikameelsuse tunnus.
Ta usub alati, nagu see kirjakoht 1 Korintlaste kirjas edasi läheb.
Ta usub alati.
"Ta lepib kõigega, ta usub kõike,
ta loodab kõike, ta talub kõike."
Armastus ei hääbu kunagi. Armastus ei kaota kunagi.
See ongi õigupoolest kogu Jeesuse ristitöö mõte.
See on see, et kui me eksime, saame me alati uue võimaluse.
Meil on igaks päevaks uus arm.
Tema arm meie vastu on iga päev uus
ja me saame alati ajada end püsti ning hakata uuesti edasi minema.
See on kogu ristiusu põhisõnum - arm. Et kunagi pole liiga hilja.
2 Peetruse 3:9 öeldakse: "Issand ei viivita tõotust täitmast,
nii nagu mõned peavad seda viivitamiseks,
vaid tema on teie vastu pikameelne, sest ta ei taha, et keegi hukkuks,
vaid et kõik jõuaksid meeleparandusele."
Jumal ei viivita oma teise tulemisega, vaid Ta on pikameelne.
Et võimalikult paljud kuuleksid evangeeliumi,
et võimalikult paljud võtaksid Ta vastu
enne, kui on liiga hilja.
Palvetame.
Tänu, Taevane Isa, et Sina oled agape
ja Sina oled täiuslik armastus.
Sa oled pikameelne me kõikide vastu.
Tänu, Issand!
Täname Sind kogu südamest, Sinu armu eest,
mis on igal päeval uus.
Tänu, et saame iga päev astuda uue armu sisse
ja Sa oled kutsunud meid elama armu all.
Tänu, et Sa toidad tänagi meid kõiki oma armastusega,
annad meile pikka meelt ja kannatlikkust, mis Sinu sees on.
Issand, anna igaühele, kes seda täna vajavad -
pikka meelt, kannatlikkust
ja armastuse kaudu tulevat rahu ning õnnistust.
Jeesuse nimel.
Aitäh selle aja eest ja et olid selle koos meiega.
Kui soovid meie tööst rohkem teada,
võid külastada meie kodulehekülge: www.kristillinenkoulu.org
Sealt võid ka e-posti kaudu tellida neid raamatuid,
mis õpetavad lisa Jumalast, kes on armastus.
Ole õnnistatud Jeesuse nimel. Aamen.
TV7 on saanud palju positsiivset tagasisidet
saate "Jumal kõneleb" kohta ja loen teile ühe kirja ette.
"Tere! Soovin tänada saate "Jumal kõneleb" eest.
See on muutnud minu arusaama usklikuks olemisest.
Eriti julgustav oli õnnistust käsitlev saateosa.
Seda peaks me kogudustes rohkem õpetatama.
Selline õpetus vabastab, tervendab ja annab meile uue identiteedi.
Õpetus paneb meid vaatama Jeesusele ja mitte endale.
See teeb me sammu kergeks ja hea on sellest teistele rääkida.
See on tõeline rõõmusõnum Jeesusest."
Kui saade "Jumal kõneleb" puudutab ka Sinu südant,
võid toetada saate valmimist nii rahaliselt kui palvetega.
Võid helistada TV7 annetustelefonile 900 1777
ja osutada oma toetust just sellele saatesarjale.
Võid ka kasutada ekraanil olevaid TV7 kontonumbreid ja lisainfot.
Täname sind toetuse eest ja soovime õnnistust su ellu!
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin